2018/0208 (COD)

MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende

Rådets holdning med henblik på vedtagelse af Europa-Parlamentets og Rådets forordning om oprettelse af programmet m oprettelse af programmet for retlige anliggender (2021-2027) og om ophævelse af forordning (EU) nr. 1382/2013

1.Baggrund

Forslag fremsendt til Europa-Parlamentet og Rådet (dokument COM(2018) 0384): 30. maj 2018 Regionsudvalget er blevet hørt og har besluttet ikke at afgive udtalelse: / Det Europæiske Økonomiske og Sociale Udvalgs udtalelse om forslaget vedtaget: 18. oktober 2018 Delvist forhandlingsmandat fra De Faste Repræsentanters Komité vedtaget: 19. december 2018 Trepartsmøder: 20. februar 2019 5. marts 2019 De Faste Repræsentanters Komités bekræftelse af den fælles forståelse, der var opnået med Europa-Parlamentet på det andet trepartsmøde: 13. marts 2019 Europa-Parlamentets bekræftelse af den fælles forståelse med vedtagelsen af sin lovgivningsmæssige beslutning (førstebehandling): 17. april 2019 Enighed i Rådet om en generel indstilling opnået: 2. december 2020 Trepartsmøder: 11. december 2020 18. december 2020 JURI- og LIBE-udvalgets skrivelse til formanden for De Faste Repræsentanters Komité (2. afdeling), som bekræftede Europa-Parlamentets enighed om resultatet af de interinstitutionelle forhandlinger: 5. februar 2021 De Faste Repræsentanters Komités politiske enighed om kompromisteksten: 17. februar 2021 Rådets førstebehandlingsholdning vedtaget: 19. april 2021

2.Formålet med Kommissionens forslag

Programmet er et af finansieringsinstrumenterne under den flerårige finansielle ramme 2021-2027. Et europæisk område med retfærdighed og effektive nationale retssystemer er nødvendig for et velfungerende indre marked og for at opretholde de fælles værdier i Unionen. Fremme af EU-værdier er ensbetydende med, at disse beskyttes, og at det sikres, at der eksisterer et miljø, der respekterer retsstatsprincippet og retsvæsenets uafhængighed, inkl. gensidig anerkendelse og gensidig tillid blandt medlemsstaterne. Programmet for retlige anliggender vil bidrage til den yderligere udvikling af et europæisk område med retfærdighed på grundlag af retsstatsprincippet, gensidig anerkendelse og gensidig tillid. Det vil fremme og støtte det civil- og strafferetlige samarbejde, støtte og fremme uddannelse af retsvæsenets aktører, med henblik på at fremme en fælles retlig, retslig og retsstatslig kultur samt fremme en effektiv og lige adgang til klage og domstolsprøvelse for alle. Kommissionen har foreslået et samlet budget på 305 000 000 EUR i løbende priser.

Programmet vil støtte aktiviteter, der gennemføres af offentlige myndigheder, akademiske/forskningsinstitutioner, uddannelsesorganer og civilsamfundsorganisationer, der bidrager til udviklingen af et europæisk område med retfærdighed. Det vil finansiere aktiviteter, som øger den gensidige tillid og samarbejde (inkl. ved hjælp af informations- og kommunikationsteknologi). Det vil finansiere uddannelse af dommere samt andet personale i retsvæsenet med henblik på at øge deres viden om EU-ret, instrumenter til retligt samarbejde, Den Europæiske Unions Domstols relevante retspraksis og komparativ ret (inkl. ved at støtte Det Europæiske Netværk for Uddannelse af Dommere og Anklageres årlige arbejdsprogram). Programmet vil også støtte relevante civilsamfundsorganisationer og nonprofitorganisationer, som sikrer passende adgang for alle borgere til deres tjenester og rådgivnings- og støtteaktiviteter.

3.Bemærkninger til Rådets holdning

Rådets holdning afspejler den aftale, der er opnået enighed om på trepartsmøderne. I forhold til Kommissionens forslag omfatter de vigtigste ændringer:

–Støttemodtagere: Retlige aktører, der arbejder civilsamfundsorganisationer (CSO'er), er blevet inkluderet som mulige støttemodtagere, og deres rolle er styrket.

–Øremærkning af midler: Der er indført øremærkning af midlerne pr. specifik målsætning samt indført en fleksibilitetsmargen. Selv om Kommissionens oprindelige forslag ikke indeholdt begrænset øremærkning, bygger det på en lignende tildeling af midler indeholdt i forordningen om oprettelse af et program for retlige anliggender for perioden 2014 til 2020.

–Ligestillingsperspektivet: Der er indført en artikel om kønsmainstreaming og mainstreaming af ikkeforskelsbehandling, betragtningen herom er blevet styrket, der er tilføjet kønsopdelte data til indikatorerne, og den foreløbige og endelige evaluering skal omfatte ligestillingsperspektivet.

–Rapportering: Flere sprog er sat ind.

–Aktiviteter, der skal finansieres: Yderligere uddybet. En af de foreslåede aktiviteter er blevet delt op, således at der nu findes en selvstændig aktivitet for civilsamfundsorganisationer. "Nationalt kontaktpunkt" er blevet erstattet af diskussionsfora for interessenter.

–Udvalgsprocedure: Undersøgelsesproceduren er valgt frem for rådgivningsproceduren. Selv om Kommissionens oprindelige forslag ikke indeholdt undersøgelsesproceduren, var det den procedure, der var indeholdt i forordningen om oprettelse af et program for retlige anliggender for perioden 2014 til 2020.

Kommissionen er af den opfattelse, at den aftale, der er opnået enighed om, bibeholder målene i Kommissionens oprindelige forslag.

4.Konklusion

Kommissionen accepterer Rådets holdning.